stanford-oval/wikipedia huggingface dataset:
אבי (The Last of Us)
יצירת הדמות > פיתוח וליהוק

דמותה של אבי מתוארת כבעלת "נוכחות צבאית", ומבנה גופה הפיזי משקף את שנות האימונים והקרב שעברה עיצוב דמותה עבר מספר גרסאות, במטרה להציג אותה כ"מוכשרת, תועלתנית וחזקה". במהלך האודישנים עבור ליהוק דמותה, רצה הבמאי היצירתי, ניל דרוקמן, להימנע במיוחד מליהוקה של לורה ביילי לתפקיד בשל ריבוי התפקידים; ובמקור היה מעוניין ללהקה לדמותה של דינה. עם זאת, כשסקר את קלטת האודישן שלה, התרשם דרוקמן מהאופן שבו הדגישה ביילי את פגיעותה של אבי, בעוד ששחקניות אחרות הדגישו את כעסה. ביילי רואה את המשחק כחשוב לה באופן אישי, שכן במהלך הפקת המשחק ילדה את בנה הראשון. טרם היריונה, התאמנה ביילי לקראת התפקיד; ובמהלך תקופת ההיריון, ניסתה להסתיר את הליכתה הכבדה במהלך גילום הדמות. בנוסף, ביילי התכוננה לתפקיד על ידי מחקר אנשים שהיו מעורבים במלחמות ומנגנוני ההתמודדות שלהם. בזמן ביצוע הסצנה שבה הורגת אבי את ג'ואל – שגולם על ידי ידידה של ביילי, טרוי בייקר – דאגה ביילי לוודא ללא הרף את שלומו בשל עוצמת הסצנה. עיצוב פניה של אבי מבוססות על פניה של ג'וסלין מטלר, אמנית אפקטים חזותיים שעבדה בעבר בחברת "Naughty Dog", בעוד שעיצוב מבנה גופה מבוסס על גופה של האתלטית קולין פוטש.
יצירת הדמות > כתיבה

בטיוטה מוקדמת של עלילת המשחק, הייתה אבי הצעירה עדה להתקפה על בני קבוצתה מצד ג'ואל וטומי, שהיו ציידים באותה תקופה (ב-20 שחלפו בין הפרולוג לתחילת העלילה במשחק הראשון), ונשבעת לנקום בשניים. עם הסתעפות העלילה והתמקדותה באלימות בתור תמה מרכזית, הבינו התסריטאים כי דמותה של אבי תקבל עומק ונפח שחסר לה אילו אביה נהרג על ידי השחקן במשחק הראשון, ומוות זה יהיה קשור ישירות למעשיו של ג'ואל. המעבר לדמותה של אבי בפרק הראשון של המשחק נעשה על מנת לבסס את אישיותה ופגיעותה, ולהימנע מהצגתה כאנטגוניסטית גנרית. במקור, דמותה של אבי התעתדה להיות הדמות העיקרית שניתן לשחק בשלביו המוקדמים של המשחק, טרם הסצנה בה היא הורגת את ג'ואל, אך דרוקמן חש שהזדהות השחקנים עם דמותה בשלב מוקדם מדי של המשחק תהיה האפשרות ה"קלה מדי"; ורצה במקום זאת שהשחקנים ייאלצו להזדהות עם דמותה ומניעיה לאחר שישנאו אותה בשל מעשיה בתחילת המשחק. דרוקמן נמנע מלכתוב את דמותה כ"מושלמת", ובמקום זאת בחר לעורר את האמפתיה כלפיה באמצעות פגמיה וניסיונותיה לגאול את עצמה. במהלך פיתוח המשחק, הורה דרוקמן לביילי להימנע מלחייך, בנימוק שעליה להרגיש כאילו עצם חיוכה הוא פרס. במהלך עלילת המשחק, נחשף כי אחת מנקודות התורפה הבולטות ביותר של אבי היא פחד גבהים משתק.
חלק מסצנות הפלשבק של המשחק בנעליה של אבי הציגו את הצטרפותה ל"חזית לשחרור וושינגטון", על אף שזו הייתה החלטה לא מודעת מטעמה, שכן מנהיג הארגון היה חבר בקבוצתה הקודמת ששימש עבורה כדמות אב. מטרתה של אבי להרוג את ג'ואל ניזונה מרצונה לחזור לעולם לפני מות אביה, אבל היא מגלה שזה בלתי אפשרי. לאחר שהייתה עדה לסירובו של אוון לוותר על חיפוש "אור" בעולם של חושך, היא מוצאת מטרה משלה בהגנה על יארה ולב, ולדעת דרוקמן, מטרה זו שימשה כהשתקפות לקשת הגאולה שעבר ג'ואל במשחק הראשון. בנוסף, דמותו של אוון ייצגה את הרגש בעולמה הפסימי של אבי. המכשולים שהיא מתגברת עליה בעת איסוף ציוד רפואי במטרה להציל את חייה של יארה ממחישים את מאמציה לעזור לשני האחים ולגאול את עצמה. מרגנאו ציינה כי אבי קיבלה השראה לנתק את קשריה מהארגונים אליהם השתייכה לאחר שהייתה עדה לאופייו המרדני של לב. סצנת תחינתה של אבי בפני כנופיית "הרעשנים" בסנטה ברברה לחוס על חייו של לב נכתבה כהקבלה מכוונת לתחינתה של אלי לחוס על חייו של ג'ואל. במהלך צילומי החלק האחרון של הקרב בין אבי לאלי, שבו מנסה אלי להטביע את אבי על ידי תפיסת גרונה לפני שבסופו של דבר מחליטה לחוס עליה, ביילי עצרה את נשימתה במשך כל צילום הקטע; אשלי ג'ונסון, המגלמת את אלי, הרפתה ממנה לאחר שהבינה ששפתיה של ביילי מכחילות. ביילי חשה שאבי הבינה את רגשותיה של אלי עד סוף המשחק, לאחר שהתמודדה עם מותו של אביה.
הופעותיה בסדרת המשחקים

בפלשבק לאירועי "The Last of Us", מתגלה כי המנתח שעבד עבור "הגחליליות" ושאותו הרג ג'ואל הרג בסוף המשחק על מנת להציל את אלי, היה למעשה אביה של אבי, ג'רי אנדרסון. חמש שנים לאחר מכן, בהיותה בשנות העשרים המוקדמות לחייה, מצליחה אבי להתחקות אחר מיקומו של ג'ואל בג'קסון, ויומינג, שם היא מכה אותו למוות. כשהיא שבה לבסיסה בסיאטל, מגלה אבי כי בן-זוגה לשעבר, אוון, נעלם בזמן שחקר את "הסרפטייס", כת דתית-קנאית הנמצאת במלחמה עם "החזית לשחרור וושינגטון" (WLF), מיליציה בה אבי חברה. מנהיג ה-WLF, אייזק דיקסון, מאמין כי אוון ערק, ומתכנן לתקוף את בסיסם של "הסרפטייס" באי הסמוך. בחיפוש אחר אוון, נתפסת אבי ועדה להתעללותם של "הסרפטייס" בסרפייטית סוררת בשם יארה. לאחר שחולצו על ידי אחיה הצעיר של יארה, לב, השלושה מגיעים לאקווריום, שם אבי מוצאת את אוון ומגלה כי בכוונתו להפליג לסנטה ברברה, קליפורניה, שם "הגחליליות" מתקבצות מחדש לכאורה. לב בורח חזרה אל בסיס "הסרפטייס" במטרה לשכנע את אמם לעזוב את הכת; ואבי ויארה רודפות אחריו ובדרך מתחמקות ממתקפה של טומי, אחיו הצעיר וחדור-הנקמה של ג'ואל.
בבסיס "הסרפטייס", מגלות השתיים שלב הרג את אמו האדוקה מתוך הגנה עצמית. בזמן ש"החזית" תוקפת את הבסיס, יארה הורגת את אייזק ומקריבה את עצמה על מנת לאפשר לאבי וללב לברוח. אבי ולב שבים לאקווריום, שם הן מוצאות את גופותיהם של אוון ובת-זוגו ההריונית, מל, ומפה המובילה למיקום מחבואה של אלי בתיאטרון הסמוך. בתיאטרון, הורגת אבי את ג'סי ומשתקת את טומי. במאבק מולן, אבי גוברת על אלי ודינה, אך לאחר שנודע לה שדינה בהיריון, היא מרפה מהן בהתעקשותו של לב ומזהירה אותן להתרחק מסיאטל. זמן מה לאחר מכן, מגיעים אבי ולב לסנטה ברברה בחיפוש אחר "הגחליליות", אך נתפסים על ידי "הרעשנים", כנופיית שודדים העוסקת בסחר עבדים. לאחר שנחלשו משבועות של עינויים, השניים לבסוף ניצלים על ידי אלי; שמאיימת להרוג את לב ומאלצת את אבי להילחם בה. אלי גוברת על אבי, אך נותנת לה לחיות. כשהיא מותירה מאחוריה את אלי השבורה, אבי מפליגה משם עם לב לכיוון בסיס "הגחליליות" בסנטה קטלינה.
ביקורות

דמותה של אבי וביצועיה של ביילי זכתה לשבחי הביקורות. ג'ון סאודרה מהאתר "Den of Geek" שיבח את ביילי על שהפיחה חיים בדמותה של אבי וגרמה לשחקן להזדהות איתה. בנוסף, סאודרה שיבח את רגשות האחווה והנאמנות של הדמות לחבריה, במיוחד לדמותו של מני. קייטלין גליז-רו מהאתר "VG247", ציינה כי קשת הגאולה של אבי אמינה וחשובה אף יותר מקשתות עלילה אחרות במשחק. ג'ייסון שיהאן מהאתר "NPR" כתב כי חווית העלילה דרך נקודת מבטה של אבי הוכיחה שנקמתה זוכה להכרה בדיוק באותה מידה כמו נקמתה של אלי. קאט ביילי מהאתר "USgamer", ציינה לחיוב את שאיפת המפתחים לגרום לשחקן להחליף את עורו, אך העירה מנגד כי הקונספט "בקושי" הצליח. דין טקהאשי מהאתר "VentureBeat", סיכם למסקנה כי אבי זכתה לגאולתה בכך שחסה על חייה של אלי ושיבח את יכולתה של "Naughty Dog" להפוך את הדמות לחביבה ובעלת יכולת להזדהות עמה. רפאל מוטמאיור מהאתר "Observer" ציין כי סיפורה של אבי מעניין באותה המידה לשל אלי, וכי השימוש בו בתוך עלילת המשחק הפך את אלי גם לדמות טובה יותר. ג'ס ג'והו מהאתר "Mashable" החשיבה את סיפורה של אבי לבעל ניואנסים אמיתיים ומשכנעים יותר, אך ביקרה את שתי הדמויות על כך שהסתמכו יותר מדי על מערכות היחסים שלהן עם אבותיהן; וציינה כי עלילת המשחק נמצאת בשיאה במהלך הסצנות בין אבי ולב.
הפרקים במשחק בהם נאלצו השחקנים להיכנס לנעליה של אבי זכו לביקורות שליליות בקרב קהילות גיימרים, שציפו לשלוט בדמותה של אלי במשך רוב המשחק. במאמר שכתב עבור "קוליידר", העיר דייב טרומבור שדמותה של אבי הושמצה שלא כהוגן על ידי השחקנים, וציין שהם לא הצליחו להבין את המסר ואת הסאבטקסט של עלילת המשחק. שחקנים אחדים מתחו ביקורת על מבנה גופה השרירי של אבי, וברשת נפוצו תאוריות לפיהן היא טרנסג'נדרית; בתגובה טענו פטרישיה הרננדז מהאתר "פוליגון" ואיימי קולס מהאתר "אינדיפנדנט" כי תפיסה זו היא כתוצאה מהיעדר גיוון ייצוג הגוף החיובי במשחקי וידאו., וכי העלילה הראתה כי לאבי יש את המשאבים להשיג את מבנה הגוף המועדף עליה. בנוסף, הפכה ביילי למטרה לאיומי מוות מקוונים על גילום הדמות; מ-"Naughty Dog" פורסמה הצהרה המגנה את האיומים, וביילי זכתה לתמיכה ממפורסמים אחרים, בהם ג'יימס גאן וקרייג מאזין. בפברואר 2022, הצהירה ביילי כי היא עדיין ממשיכה "לראות את שרידי האיומים באינטרנט".
על תפקידה במשחק, זכתה ביילי בקטגוריות "ההופעה הטובה ביותר" בטקס פרסי המשחקים  2020 ומ-"IGN", "פרפורמרית בתפקיד ראשי" בטקס פרסי האקדמיה הבריטית ה-17, וב""הביצועים המצטיינים ביותר של שחקן ראשי במשחק דרמה" בטקס פרסי האקדמיה הלאומית למבקרי שוק משחקי הווידאו (NAVGTR). בנוסף, דמותה של אבי הייתה מועמדת בקטגוריית "ההישג היוצא מן הכלל באפיון דמות" בטקס האקדמיה לאמנויות ולמדעים אינטראקטיבים ה-24.
אוון שפיגל

| --- | --- |

 לידה:  4 ביוני 1990 (בן 34) לוס אנג'לס, ארצות הברית 
 מדינה:  ארצות הברית ארצות הברית
 מקום מגורים:  לוס אנג'לס
 השכלה:  אוניברסיטת סטנפורד  מכללת אוטיס לעיצוב ואמנות  בית ספר קרוסרודס  המכללה למרכז אמנות העיצוב 
 תפקיד:  מנכ"ל 
 השקפה דתית:  הכנסייה האפיסקופלית 
 בת זוג:  מירנדה קר
 מספר צאצאים:  2 
 פרסים והוקרה:  אביר מסדר האמנויות והספרות 
 
שפיגל, 2013
אוון תומאס ספיגל (באנגלית: Evan Thomas Spiegel, נולד ב-4 ביוני 1990) הוא יזם אינטרנט אמריקאי אשר ייסד יחד עם בובי מרפי ורג'י בראון את חברת "סנאפצ'ט" בשנת 2011, ומשמש מנכ"ל החברה.
ספיגל נולד בלוס אנג'לס, קליפורניה שבארצות הברית, וגדל בבית נוצרי-אפיסקופלי.
לאחר הנפקת החברה שלו העריך מגזין "פורבס" את הונו ב-3.4 מיליארד דולר בשנת 2017.
מאז 2017 נשוי לדוגמנית האוסטרלית מירנדה קר. להם שני ילדים.
הערות שוליים

↑  Maddaus, Gene (17 באוקטובר 2013). "Snapchat Went From Frat Boy Dream to Tech World Darling. But Will it Last?". LA Weekly. ארכיון מ-4 באוקטובר 2020. נבדק ב-23 בינואר 2020. John Spiegel strove to make sure his children understood that their life was privileged. Every Christmas, he would take them to hand out food at Head Start centers. Through their church, All Saints Episcopal in Beverly Hills, they traveled to Mexico to build houses for the poor. {{cite news}}:  (עזרה)
↑  הפרופיל של שפיגל באתר פורבס
| --- | --- |
בקרת זהויות :  PLWABN: 9810622047205606  VIAF: 3935151778216818130008   WorldCat (עם VIAF): 3935151778216818130008 
ערך זה הוא קצרמרבנושא אישים. אתם מוזמנים לתרום לוויקיפדיה ו.
Paga de Solteiro Feliz

"Paga De Solteiro Feliz" (באנגלית: "Happy Bachelor Party"; בעברית: "מסיבת רווקים שמחה") הוא סינגל שהוקלט על ידי הצמד הברזילאי סימונה & סימריה, בשיתוף עם הדיג'יי אלוק. השיר יצא לאור ב-5 בינואר 2018, תחת חסותה של חברת התקליטים יוניברסל מיוזיק גרופ, כסינגל שלא מתוך אלבום בדומה ל-"Loka".
עם יציאתו הועלה השיר אל הספוטיפיי, ובין היתר גם לאפל מיוזיק, ולרשתות סטרימינג נוספות.
רקע וכתיבה

את השיר כתבו סימונה וסימריה ביחד, והוא הופק על ידי אלוק פטרילו, שערך את המוזיקה. על השיר הודיעו השתיים באינסטגרם, וכמה ימים לפני צאתו הן פרסמו חלקים מתוך הקליפ שיצא ביחד עם צאתו כסינגל.
וידאו קליפ

הווידאו קליפ הנלווה שצולם לשיר הועלה לערוץ ה-Vevo של השתיים ב-5 בינואר 2018, לאחר שהן הודיעו על כך בכל הרשתות החברתיות. הקליפ הוא כשם השיר, מסיבת רווקים פרועה שמתקיימת באולם עם אנשים רבים.
באמצע הקליפ נכנסות השתיים אל תוך האולם, ולאחר מכן ניתן לראות את סימריה, כשהיא לבושה בתלבושת פרובוקטיבית כאשר רק כמה רצועות מעור, מכסות את פלג גופה העליון.
נכון למרץ 2020, מונה הצפיות של הקליפ עומד על כ-85 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ברזיל | טופ 100 ברזיל | 12 |  |
נתוני מכירות

| מדינה | תואר | מכירות |
| --- | --- | --- |
| ברזיל (Pro-Música Brasil) | פלטינה | 60,000 |
הערות שוליים

↑  Paga De Solteiro Feliz (באנגלית), 2018-01-05, נבדק ב-2018-01-05
↑  Paga De Solteiro Feliz (feat. Alok) - Single de Simone & Simaria no Apple Music (בBrazilian Portuguese), 2018-01-05, נבדק ב-2018-01-05
↑  Instagram post by Simone e Simaria • Jan 4, 2018 at 8:04pm UTC, Instagram (באנגלית)
↑  Instagram post by Simone e Simaria • Jan 5, 2018 at 2:48pm UTC, Instagram (באנגלית)
1 2  Simone & Simaria - Paga De Solteiro Feliz ft. Alok, YouTube
↑  Simone e Simaria (@SimoneeSimaria) | טוויטר, באתר twitter.com
↑  Simone e Simaria, www.facebook.com
↑  "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-03-17.
| סימונה & סימריה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Nã, Nã, Nim Na Não • As Coleguinhas – Vol. 1 • As Coleguinhas – Vol. 2 • As Coleguinhas – Vol. 3 • As Coleguinhas – Vol. 4 |  |
| אלבומי וידאו | Ao Vivo em Manaus • Bar das Coleguinhas • Live • Aperte o Play! (Ao Vivo) |  |
| אלבומים אחרים | Duetos • Debaixo do Meu Telhado: EP 1 • Debaixo do Meu Telhado: EP 2 |  |
| סיבובי הופעות | Turnê das Coleguinhas • Turnê Bar • Turnê Live |  |
| סימונה & סימריה – סינגלים |
| --- | --- | --- |
| As Coleguinhas – Vol. 1 | "Quero Quero" • "Tá Dodói, Onde Dói?" |  |
| As Coleguinhas – Vol. 2 | "Dupla Traição" |  |
| As Coleguinhas – Vol. 3 | "Eu Te Esperarei" |  |
| As Coleguinhas – Vol. 4 | "Ele Bate Nela" |  |
| Bar das Coleguinhas | "Meu Violão e o Nosso Cachorro" • "Quando o Mel é Bom" |  |
| Live | "Amor Mal Resolvido" • "126 Cabides" • "Regime Fechado" |  |
| סינגלים אחרים | "Loka" • "Paga de Solteiro Feliz" • "Ta Tum Tum" • "Novo" • "Um em Um Milhão" |  |
| --- | --- |
בקרת זהויות :  MusicBrainz release group: 38252433-89af-4d12-85a9-47dad80eff12
Painkiller: Hell & Damnation

| --- | --- |

 כללי
 תאריך הוצאה:  31 באוקטובר 2012 למחשב האישי
 סוגה:  משחק ירי בגוף ראשון
 פיתוח:  The Farm 51
 הוצאה לאור:  THQ Nordic 
 ארץ מקור:  פולין 
 שפות:  אנגלית, צ'כית, הונגרית, יפנית, פולנית, ספרדית, צרפתית, איטלקית, גרמנית, רוסית 
 הפצה:  Nordic Games
 סדרה:  Painkiller 
 דרישות תוכנה
 מנוע משחק:  Unreal Engine 3
 מצבי משחק:  מרובה משתתפים, שחקן יחיד
 דירוג:  18+ / M
 פלטפורמות:  Windows, לינוקס, OS X, פלייסטיישן 3, Xbox 360
 המשחק הקודם:  Painkiller
 דרישות מערכת
 מעבד:  Core2 Duo 2GHz או תואם (מומלץ: 4 ליבתי במהירות 2.4 GHz)
 זיכרון:  2GB (מומלץ: 3GB)
 כרטיס מסך:  NVIDIA GeForce 8600 / ATI Radeon HD 2600XT עם 256 MB (מומלץ: NVIDIA GeForce 9800 GTX/ATI Radeon HD 4850 עם 512+ MB)
 מקום פנוי:  5GB למשחק הבסיס לא כולל הרחבות
 בקרים:  מקלדת ועכבר
 www.painkillergame.com
 
Painkiller: Hell & Damnation (בתרגום חופשי לעברית: "פיינקילר: גיהנום ועזאזל") הוא משחק פעולה מסוגת יריות בגוף ראשון שפותח על ידי The Farm 51 והופץ על ידי Nordic Games, ומשמש גם כרימייק באיכות גבוהה למשחק המקורי משנת 2004 וגם כמשחק המשך. המשחק הופץ ב-31 באוקטובר 2012 למחשב האישי, וב-28 ביוני 2013 לפלייסטיישן 3 ולXbox 360 לאחר עיכוב ממושך. בניגוד למשחק המקורי המשחק הזה לא זכה להצלחה מרובה בביקורות אך מפתחת המשחק ממשיכה לספק לו עדכונים וחבילות הרחבה (DLC) דרך החנויות הווירטואליות.
משחקיות

המשחקיות לא השתנתה הרבה מהמשחק הקודם: השחקן מסתובב עם כלי נשק גדולים וביזאריים, מסתובב בגיהנום ובשאר המחוזות של העולם הבא, ומטרתו להרוג המוני מפלצות, שדים, רוחות ויצורים על טבעיים שהוא פוגש בדרכו. רוב הנשקים מהמשחק הקודם נשארו, והתווסף נשק חדש בשם "לוכד הנשמות": נשק שהירייה הראשית שלו משחררת להבי מסור מסתובבים לעבר האויבים (ובכך מזכיר את הנשק RazorJack / Ripper מUnreal ומUnreal Tournament), והירייה המשנית שלו יכולה לשאוב נשמות שאויבים מתים הותירו על הרצפה, ולאסוף אותם אל השחקן.
בנוסף לכך גם מצב מרובה המשתתפים שופר: את הקמפיין לשחקן יחיד אפשר לסיים עם שחקן נוסף (Co-op), ובנוסף לכך גם התווסף מצב "הישרדות" בו עד 8 שחקנים נמצאים במפה אחת ועליהם להתמודד מול גלים הולכים וגדלים של מפלצות (בדומה למצב הזומבים מסדרת COD ולמשחק Left 4 Dead). פרט לכך שאר מצבי המשחק דוגמת Deathmatch (קרב "כולם על כולם") ו Capture The Flag (תפוס את הדגל) נשארו כפי שהם.
עלילה

לאחר אירועי המשחקים הקודמים (Painkiller ו-Battle out of Hell) בו גיבור הסדרה, דניאל גארנר, נלחם והביס את כוחות האופל בגיהנום ובכור המצרף, הוא מגלה כי הוא עדיין אינו רשאי להתאחד עם אשתו. לפתע מופיע המוות, ומציע לדניאל עסקה חדשה: איחוד מחדש עם אשתו תמורת 7000 נשמות של שדים. המוות נותן לו את נשק "לוכד הנשמות" ודניאל מסכים בלית ברירה, וחוזר שוב פעם אל מדורי הגיהנום וכור המצרף כשהוא מחסל שדים ומתעמת מחדש עם אויביו הוותיקים דוגמת ה־Necrogiant, היצור מהביצה, ואלאסטור. בדרך הוא פוגש מחדש את איב, שמזהירה אותו מפני הכוונות האמיתיות של המוות, אבל הוא עדיין לא מוכן לסלוח לה על שבגדה בו (בסוף של ההרחבה Battle out of Hell). היא מנסה לשכנע אותו שהמצב לא באמת כפי שהכל נראה - במיוחד בגלל העובדה הפשוטה שדניאל מצליח לאסוף נשמות של שדים כיוון שהוא לא באמת מת.
דניאל בסופו של דבר חוזר אל המוות עם לוכד הנשמות - אך המוות מאוכזב כיוון שדניאל לכד "רק" 6999 נשמות, כשהנשמה האחרונה שנשארה היא נשמתה של איב. המוות דורש מדניאל להשיג עבורו את הנשמה של איב אך הוא מסרב וכתוצאה מכך מתפתח קרב שבסופו של דבר דניאל נלחם ומביס את המוות. עם תבוסתו של המוות נפתח פורטל מסתורי וכשדניאל עובר דרכו הוא מגלה כי הוא לא באמת מת, אלא הוא חי שוכב בבית חולים ונמצא במצב של תרדמת, והמוות בעצם רימה אותו כדי ללכוד אותו בקרב נצחי בכור המצרף. איב מופיעה לאחר מכן ומספרת לו שהכל הנשמות שהוא אסף היו חלק מתוכנית זדונית ביותר שאיפשרה למוות להתאחד עם "אחיו" - פרשי האפוקליפסה - רביעייה שכוללת את מלחמה, מגפה, רעב והמוות בעצמו, ושהם בדרכם לפלוש לכדור הארץ עם צבא השדים כדי לחולל את מלחמת יום הדין. דניאל מרגיש חסר אונים אבל איב אומרת לו שהוא אינו לבד, ובסיום המשחק נצפית דמותו של בליעל (מPainkiller: Overdose).
הרחבות

כמו למשחק הקודם, גם למשחק זה יצאו הרחבות שמופצות בתור "תוכן שניתן להורדה" (DLC - Downloadable Content) בחנויות הווירטואליות (דוגמת סטים ו PlayStation Store).
ההרחבות הן:
Painkiller Hell & Damnation: Satan Claus DLC - יצאה ב-17 בינואר 2013, נחשבת "מהדורה מיוחדת" לרגל חג המולד.
Painkiller Hell & Damnation: Medieval Horror - יצאה ב-25 בינואר 2013.
Painkiller Hell & Damnation: The Clock Strikes Meat Night - יצאה ב-22 בפברואר 2013.
Painkiller Hell & Damnation: Operation "Zombie Bunker" - יצאה ב-29 במרץ 2013.
Painkiller Hell & Damnation: Full Metal Rocket - יצאה ב-26 באפריל 2013, תוכן ההרחבה התמקד בעיקר במצב מרובה משתתפים.
Painkiller Hell & Damnation: Heaven's Above - יצאה ב-20 ביוני 2013. בהרחבה זו המשחק הופך למשחק בגוף שלישי במבט על (בדומה לדיאבלו).
Painkiller Hell & Damnation: Demonic Vacation at the Blood Sea - יצאה ב-11 באוקטובר 2013.
Painkiller Hell & Damnation: City Critters - יצאה ב-13 בדצמבר 2013.
כלל ההרחבות פותחו על ידי המפתחת המקורית של המשחק, The Farm 51, ויצאו לאור על ידי Nordic Games.
ביקורות

בניגוד למשחק הקודם, המשחק לא זכה להרבה שבחים והביקורות עליו היו מעורבות. המבקרים שיבחו את השיפור בגרפיקה ואת המבחר בכלי הנשק מחד, וביקרו את העובדה שהמשחק נהיה חוזר על עצמו, ואת האינטליגנציה המלאכותית הנחותה של האויבים במשחק.
הערות שוליים

↑  http://uk.gamespot.com/painkiller-hell-and-damnation/reviews/painkiller-hell-and-damnation-review-6399002/
↑  http://uk.pc.gamespy.com/pc/painkiller-hell-damnation/1226550p1.html
Looking Back

Looking Back (בעברית: מסתכלים אחורה) הוא שיר באנגלית, שנכתב והולחן על ידי ג'ונאס אנגריה, ויטני פיליפס, קונור מקדונו, ריילי מקדונו, טובי מקדונו, ובוצע על ידי אקסל קנקאנרנטה. ב-7 במרץ 2020 השיר זכה בתוכנית "UMK 2020" שמהווה את קדם האירוויזיון הפיני, ונבחר לייצג את המדינה באירוויזיון 2020 ברוטרדם, הולנד.
הערות שוליים

↑  רובין גלאגר, inland: Aksel Kankaanranta wins UMK 2020 and will head to Rotterdam with “Looking Back”, וויוויבלוגס, 7 במרץ 2020
| --- | --- |
בקרת זהויות :  MusicBrainz work: cd54ec7c-d450-4b80-af4e-7a15dbc5e381 
ערך זה הוא קצרמרבנושא שירים. אתם מוזמנים לתרום לוויקיפדיה ו.
אדאם (עיר)

העיירה אֵדַאם (בהולנדית: Edam) היא עיירה בצפון־מערב הולנד, במחוז צפון הולנד. בשילוב עם פולנדם, אדאם מהווה את עיריית אדאם-פולנדם (Edam-Volendam). אוכלוסיית אדאם היא כ-7,380 איש. כל עיריית אדאם-פולנדם מונה מעל 36,000 תושבים. מקור השם אדאם הוא מהסכר (dam) בנהר הקטן E או IJe שבו שכן היישוב הראשון ולכן הוא נקרא תחילה IJedam.
אדאם מפורסמת כמקור הגבינה בעלת אותו השם.
היסטוריה

העיירה אדאם נוסדה סביב סכר שחוצה את הנהר E או IJe בסמוך לים הדרומי, הידוע כיום כאייסלמֶר. בסביבות 1230 נסכר הערוץ. בסכר היה צורך כדי להעביר סחורות לכלי שיט אחרים ותושבי אדאם יכלו לגבות אגרה. זה אפשר לאדאם לצמוח כעיר סחר. בניית ספינות ודיג הביאו לאדאם עושר רב.
וילהלם הראשון, דוכס בוואריה, רוזן הולנד, העניק לאדאם זכויות כרובע ב-1357. אחת הסיבות שהוא עשה זאת הייתה המלחמה בין ה-Hoken לבין ה-Kabeljauwen. הם נלחמו בקרב על השלטון על ערי הולנד.
הודות לזכויותיהם כרובע, אנשי אדאם הועברו לבנות נמל חדש. בניית הנמל החדש העניקה לאדאם קשרים לערים הגדולות בהולנד וגישה לנתיבי המסחר הבינלאומיים. עד המאה ה-16 היו באדאם לא פחות מ-33 רציפים, אשר יחד עם העובדה שאדאם קיבלה גם הזכות לקיים שוק שלוש פעמים בשנה, סיפקו דחיפה גדולה לכלכלה המקומית - מה שהפך אותה לאחת מהערים החשובות יותר של צפון הולנד, המתחרות עם Enkhuizen, הורן ואמסטרדם.
עם זאת, שפך הים הפתוח גרם לבעיות של הצפות בעורף וב-1544 הוציא הקיסר קרל החמישי, קיסר האימפריה הרומית הקדושה צו לסגירת הנמל בשערים ובמנעולים, שהם נבנו במרכז העיירה ב-1569. הדבר הביא להרס ושקיעת הנמל וגם תעשיית בניית הספינות דעכה לגמרי עד סוף המאה ה-17.
שוק הגבינות היה המשאב העיקרי של כלכלת אדאם במאה ה-16. ב-16 באפריל 1526 הקיסר קרל החמישי נתן לאדאם את הזכות לקיים שוק מדי שבוע. בשנת 1594 זכות זו ניתנה לנצח על ידי הנסיך וילם הראשון כאות הערכתו לתמיכת העיירה במהלך המצור על אלקמאר.
מרכז העיר העתיקה

מרכז העיר העתיקה, בגבולות חומות העיר העתיקה, מוגן כיום על ידי הממשלה, הן המבנים העיקריים והן הפרטים האדריכליים. מספר מבנים בולטים שרדו במצב טוב.
מרכז העיר העתיקה > כנסיית סנט ניקולס

Grote Kerk או St. Nicholaaskerk, בעלת ממדי קתדרלה, נבנתה כנראה בתחילת המאה ה-15. גם ב-1602 וגם ב-1699 סבלה הכנסייה משריפות נרחבות לאחר פגיעות ברק במגדל. כתוצאה מכך, כאשר נבנה מחדש (ב-1701) גובה המגדל צומצם באופן משמעותי. כנסיית סנט ניקולס היא אחת הכנסיות הגדולות ביותר באירופה. היא נבנתה על כלונסאות, משקלה של הכנסייה היה שיקול חשוב והתקרה המקומרת היא העתק עץ של תקרת אבן. הכנסייה מכילה גם חלונות ויטראז' רבים שנתרמו כמתנות מעיירות שכנות או על ידי גילדות אדאם הפורחות (כגון גילדת נגרי הספינות).
שוק גבינות

לאחר שניתנה לאדאם הזכות לקיים שווקים שבועיים, לרבות שוקי גבינות מסחריים בעיירה עד 1922. הגבינות הובאו לשוק על ידי חקלאים מקומיים על סירות קטנות, וכאשר הגבינה הוצאה מהסירות היא הובאה לשוק באמצעות מזחלות גבינה. בשוק הוצגה הגבינה לסוחרים. לאחר שנבדקה לגבי איכותה, המחיר נקבע בהתמקחות עד שהייתה הסכמה. לאחר מכן הובאה הגבינה למחסן שם נשמרה עד שהאיכות הייתה במיטבה.
מאז 1989, שוק הגבינות באדם קם לתחייה כשיחזור עבור התיירים. הוא מתקיים בכל יולי ואוגוסט בכל יום רביעי.
הערות שוליים

↑  DK Eyewitness Travel Guide: The Netherlands: The Netherlands. DK Publishing. 1 באוגוסט 2011. p. 174. ISBN 978-0-7566-8476-1. {{cite book}}:  (עזרה)
| --- | --- |
בקרת זהויות :  NLI: 987007540292905171  GND: 4404634-0  LCCN: nr95034549  VIAF: 142342600   WorldCat (עם VIAF): 142342600 
מפה ישנה אדאם בערך 1866
שוק הגבינות באדאם, אוגוסט 2006.
Sound of Silence (שיר של דאמי אים)

"Sound of Silence" (בעברית: "צליל הדממה") הוא שירה של הזמרת האוסטרלית-קוריאנית דאמי אים. השיר נכתב על ידי אנתוני אגיזי ודוד מוסומקי מהצמד DNA Songs (אנ'). השיר ייצג את אוסטרליה באירוויזיון 2016 שהיה בסטוקהולם, שוודיה. השיר זכה במקום השני עם 511 נקודות.
השיר זכה בפרסי מרסל בזנסון בקטגוריית פרס המלחין.
הערות שוליים

↑  Here's A Taste Of What Australia's Eurovision 2016 Song Sounds Like - Music Feeds, web.archive.org, ‏2016-03-10
↑  "Dami readies Sound of Silence". Auspop. 10 במרץ 2016. אורכב מ-המקור ב-10 במרץ 2016. נבדק ב-10 במרץ 2016. {{cite news}}:  (עזרה)
↑  Vincent, Peter (10 במרץ 2016). "Eurovision 2016: Dami Im to tackle song contest with Sia-like power ballad Sound of Silence". The Sydney Morning Herald. אורכב מ-המקור ב-10 במרץ 2016. נבדק ב-10 במרץ 2016. {{cite news}}:  (עזרה)
↑  Corner, Lewis (10 במרץ 2016). "Eurovision 2016: Australia's Dami Im has a big ballad for Stockholm". דיגיטל ספיי. אורכב מ-המקור ב-10 במרץ 2016. נבדק ב-10 במרץ 2016. {{cite news}}:  (עזרה)
| --- | --- |
בקרת זהויות :  MusicBrainz work: 51fbf20f-bff9-41f4-a5e6-b92f923e2dd0
אברהם מוטאל

| --- | --- |
 מדינה:  האימפריה העות'מאנית
 פטירה:  22 במרץ 1658 י"ז באדר ה'תי"ח 
 מקום פעילות:  שאלוניקי
 תקופת הפעילות:  ? – 22 במרץ 1658 
 תפקידים נוספים:  ראש ישיבה 
 רבותיו:  רבי שמואל חיון, מהרש"ך
 בני דורו:  רבי מרדכי קלעי
 חיבוריו:  תורת נזיר
 אב:  יעקב
 צאצאים:  בנימין, גרשון
 
הרב אברהם מוטאל (נפטר בי"ז באדר ה'תי"ח; 22 במרץ 1658) היה ראש ישיבה ופוסק בשאלוניקי ומחבר ספר תורת נזיר.
ביוגרפיה

נולד לרבי יעקב מוטאל בסביבות שנת 1570. למד מפי רבי שמואל חיון, מחבר ספר בני שמואל, וכן מפי הרב שלמה הכהן (מהרש"ך), אותו שימש והעתיק את תשובותיו ופסקיו שכן מהרש"ך לא היה בעל כתיבה נאה. כיהן כראש ישיבת "ק"ק לישבונה ישן". שימש כרב הגדול בשאלוניקי לאחר פטירת רבי חיים שבתי. רבי שמואל הלוי, מכנה אותו: ”הרב המובהק נזר לדור ודור אור ישראל...הנשר הגדול בעל הכנפים סוככים בחסידותו על כל העולם, הרב המובהק עטרת ראש כמוהר"ר אברהם מוטאל נר"ו...”. התכתב עם גדולי דורו, ביניהם מוהרח"ש ומהרימ"ט.  בניו היו גרשון ובכורו בנימין, שהוציא לאור את ספר תמת ישרים (ונציה שפ"ב) ובו ליקוט כתבי קדמונים. מצאצאיו נמנה רבי חיים אליה הלוי, שהוציא לאור את ספר זקנו תורת נזיר, לאחר שנמצא כתב היד בישיבת מגן שאול שבאזמיר.
ביוגרפיה > פטירתו

נפטר והוא כבן תשעים בי"ז באדר ה'תי"ח.
על מצבתו נכתב:
ראו אבן כהררי אל, הושם על רועה ישראל, מורה תורה לכל שואל, אחד היה אברהם. מדריך מישיר, מטיב מכשיר, יחד עני ועשיר, הוכיח אברהם, חוקים ותורות, קבע לדורות, ובלבו נתן להורות, ה' אל אברהם. איש מאיר תורה, עליו יקום אורה, אליו בשם יקרא אברהם אברהם. ויסע משם ארון האלקים אשר אמרתו תזל כטל, הרב הגאון כמה"ר אברהם מוטאל זלה"ה, ביום ד' י"ז לחודש אדר ר' שנת ת'ח'י'ה' ליצירה ת'נ'צ'ב'ה
תלמידיו

העמיד תלמידים הרבה, ביניהם:
רבי אברהם גלאנטי
רבי אהרן לפפה
רבי אברהם מלמד
רבי שמואל גאון